
lande for to refreshe them* And one of theym named sheffelde,
a mercer, cam in-to an hous and axed for mete; and specy-
ally he axyd after eggys; And the goode wyf answerde, that
she coulde speke no frenshe.   And the marchaunt was angry,
for he also coude speke no frenshe, but wolde have hadde
egges and she understock hym not,   And thenne at laste a
nother sayd that he wold haven eyrcn; then the good wyf
sayd that she understod hym wel   Loo! what sholde a man
in thyse dayes now wryte, egges or eyren? certaynly it is
harde to playse every man by cause of dyversite and chaunge
of langage,   For in these dayes every man that is in ony
reputacyon in his countre, wyll utter his commynycacyon
and maters in suche maners and termes that fewe men shall
understonde theym.   And som honest and grcte clerkes have
ben wyth me, and desired me to wryte the moste curyous
termes that I coude fynde* And thus bytwcne playn rude and
curyous I stande abasshed, but in my judgemente the comyn
termes that be dayli used ben lyghter to be understonde
than the olde and auncyent englysshe.   And for as moche
as this present booke is not for a rude uplondyssh man to
labour therin, tie rede it, but onely for a clerke and a noble
gentylman that feleth and understondeth in faytes of armes,
in love, and in noble chyvalrye.   Therfor in a meane bytwene
bothe> I have reduced and translated this sayd booke in to
our englysshe, not over rude ne curyous, but in such termes
as shall be understanden, by goddys grace, accordynge to my
copye.   And yf ony man wyll enter-mete in1 redyng of hit,
and fyndeth suche termes that he can not understand^ late
hym goo rede and lerne vyrgyll, or the pystles of ovyde, and
ther he shall see and understonde lyghtly all, yf he have a
good redar and enformer*   For this booke is not for every
rude and unconnynge man to see, but to clerkys and very
gentylmen that understande gentylnes and scyence.   Thenne
I praye alle theym that shall rede in this lytyl treatys, to
holde me for excused for the translatynge of hit.   For I
f knowleche myselfe ignorant of connynge to empryae on me
' so hie and noble a werke.  But I praye mayster John Skelton,
1 undertake to.
